નવી દિલ્હીઃ દેશના સૌથી અમીર ઉદ્યોગપતિ મુકેશ અંબાણીના સ્વામીત્વવાળી રીલાયન્સ ઈન્ડસ્ટ્રીઝ લિમિટેડ દુનિયાની ત્રીજી સૌથી મોટી ઊર્જા કંપની બની ગઈ છે. રીલાયન્સે ગતવર્ષની તુલનામાં આ મામલે પાંચ ક્રમ કૂદાવી આગળ આવી ગઇ છે. પ્રથમ ક્રમાંકે રશિયાની ગેસ ફર્મ ગેજપ્રોમ અને બીજા નંબરે જર્મનીની ઈ.ઓન કંપની છે. પ્લૈટ્સની શીર્ષ 250 જેટલી ગ્લોબલ એનર્જી કંપની રેંકિંગ અનુસાર સરકારી કંપની ઈન્ડિયન ઓઈલ કોર્પોરેશનના લિસ્ટમાં ટોપ 10માં સ્થાન પ્રાપ્ત કરવા માટે સફળ રહી છે. ઈન્ડિયન ઓઈલને સાતમું સ્થાન મળ્યું છે.